laion/Wikipedia-Exotic huggingface dataset:
הולנד באירוויזיון 1957

הולנד באירוויזיון 1957 השתתפה עם השיר "Net Als Toen"(אנ') שבוצע על ידי קורי ברוקן. השיר סיים במקום הראשון עם 31 נקודות. בשנה זו נערכה תחרות קדם בשם "National Songfestival" עם 8 שירים מתחרים. 4 זמרים לקחו חלק בתחרות כאשר כל אחד מהם שר שני שירים. קורי ברוקן הייתה הזמרת היחידה שהתחרתה שוב בתחרות הקדם. הזוכה בתחרות נבחר על ידי הקהל בבית שיכול היה להצביע על ידי שליחת גלויה לשיר המועדף עליו. ברוקן, שייצגה את הולנד גם באירוויזיון 1956, זכתה שוב עם השיר "Net als toen" שקיבל 6,927 קולות. כמו כן, השיר השני שלה בתחרות הגיע למקום השני. התחרות נערכה ב-3 בפברואר 1957 בהילברסום והנחתה אותה קארין קראיקאמפ. הולנד הופיעה בסדר ה-6 על הבמה אחרי אוסטריה ולפני גרמניה. הולנד זכתה במקום ה-1 עם 31 נקודות. הולנד באירוויזיון אירוויזיון 1957
הארמייה ה-49 (רוסיה)

הארמייה ה-49 (ברוסית: армия ‏я‏-49) היא ארמייה משולבת של כוחות היבשה הרוסיים. היחידה הוקמה באוגוסט 1941 . ב-17 באוגוסט היא הוצבה מאחורי קווי ההגנה של החזית המערבית ככוח העתודה שלו. במהלך אוקטובר 1941 היא השתתפה בקרבות בלימה נגד ורמאכט מערבית למוסקבה. במהלך שנת 1942 היא לחמה במרחב רז'ב והשתתפה בקרב רז'ב השני. בתחילת 1944 היא התקדמה מערבה עד לגבול של בלארוס הסובייטית, נכללה בכוחות של החזית הבלארוסית השנייה והשתתפה במבצע בגרטיון. בהמשך היא נכנסה לשטח פולין והשתתפה במבצע פרוסיה המזרחית. במרץ 1945 תוך שיתוף פעולה עם הארמייה ה-65, הארמייה ה-70 וארמיית ההלם השנייה היא נכנסה לדנציג. בהמשך היא העוברה לטובת תגבור של יחידות הצבא האדום שהשתתפו בקרב ברלין. את השתתפותה בלחימה הארמייה ה-49 סיימה בגדות נהר אלבה כאשר היא התחברה לארמייה ה-2 הבריטית. באוגוסט 1945 יחידות הארמייה-49 הועברו לברית המועצות והארמייה פורקה. לאחר פירוק ברית המועצות הוקמה מחדש ב-1992 אך פורקה שוב ב-1994 ובשנת 2010 הוקמה מחדש בשלישית. המטה שלה ממוקם בעיר סטברופול. הארמייה משתתפת בפלישה הרוסית לאוקראינה. בהתאם להודעה של אוקראינה ב-25 במרץ 2022 מפקד הארמייה פאבל ריאזנצב נהרג. איוואן זכרקין (אוגוסט 1941 - יוני 1943) איוואן גרישין (יוני 1943 - יוני 1945) מדיה וקבצים בנושא הארמייה ה-49 בוויקישיתוף הארמייה ה-49 באתר samsv (ברוסית) https://donpress.com/news/25-03-2022-nardep-soobschil-o-gibeli-ocherednogo-komanduyuschego-rossiyskoy-armiey-i-generala
הארמייה ה-50 (ברית המועצות)

הארמייה ה-50 (ברוסית: армия ‏я‏-50) הייתה ארמייה של הצבא האדום שלחמה במלחמת העולם השנייה. היחידה הוקמה באוגוסט 1941 על בסיס יחידות של חזית בריאנסק. באוגוסט 1941 היא כותרה. רק חלק קטן של הארמייה הצליח לצאת מהכיתור. בנובמבר 1941 הארמייה ה-50 הוקמה מחדש והועברה לחזית הלחימה של קרב מוסקבה. בספטמבר 1943 הארמייה ה-50 הועברה לעתודה ולאחר תגבור יחידותיה נכללו בחזית הבלארוסית השנייה. כחלק של יחידות החזית היא התקדמה מערבה לכיוון בלארוס הסובייטית והגיע לגדות הדנייפר. לאחר חציית הנהר במהלך קרב דנייפר היא המשיכה להתקדם מערבה והשתתפה במבצע בגרטיון. בתחילת 1945 הארמייה ה-50 הועברה לטובת החזית הבלארוסית השלישית והשתתפה במבצע פרוסיה המזרחית. היא סיימה את הלחימה על שפת הים הבלטי ופורקה בשנת 1945. מיכאיל פטרוב (אוגוסט 1941 - אוקטובר 1941) ארקדי ירמקוב (אוקטובר 1941 - נובמבר 1941) איוואן בולדין (נובמבר 1941 - פברואר 1945) פיודור אוזרוב (פברואר 1945 - מאי 1945) הארמייה ה-50 באתר samsv (ברוסית)
בלגיה באירוויזיון 1986

בלגיה זכתה באירוויזיון 1986 שהתקיים בעיר ברגן שבנורווגיה עם השיר "J'aime la vie" שבוצע על ידי סנדרה קים. אירוע הגמר הלאומי לבחירת נציגות בלגיה לאירוויזיון 1986 באולפנים של רשת הטלוויזיה RTBF, תחנת הטלוויזיה דוברת הצרפתית של ולוניה וכל תשעת השירים בתחרות היו בשפה הצרפתית, מנחה התחרות היה פטריק דוהאמל, השיר הזוכה נקבע 50 % על ידי חבר שופטים העוסקים בתחום המוזיקה ו-50 % על ידי מדגם של 500 אזרחים בלגיים אקראיים הבאים לייצג את הציבור הבלגי. פרק זה לוקה בחסר. אנא תרמו לוויקיפדיה והשלימו אותו.
יחסי ג'יבוטי–תימן

יחסי ג'יבוטי–תימן הם היחסים הדיפלומטיים הרשמיים שבין רפובליקת ג'יבוטי לבין הרפובליקה התימנית. שתי המדינות חברות בליגה הערבית, יש ביניהן שיתופי פעולה רבים במגוון גדול מאוד של תחומים. שיתוף פעולה מרכזי בין שתי המדינות הוא שיתוף פעולה בתחום האנרגיה והחשמל. בין שתי המדינות מפריד מיצר קטן של ים, ישנה תוכנית לחבר את ג'יבוטי לתימן באמצעות גשר הדומה לגשר המלך פהד. (כביש מהיר ימי). ג'יבוטי תומכת במשטר החוקי של תימן במלחמת האזרחים של תימן. תימן מיוצגת בג'יבוטי בדרג השגרירות באמצעות שגרירות רשמית שהיא מחזיקה בג'יבוטי, בירת המדינה. ג'יבוטי מיוצגת בתימן בדרג השגרירות באמצעות שגרירות רשמית שהיא מחזיקה בצנעא, בירת המדינה. Yemen, Djibouti talk on cooperation in energy field, סבע חדשות, 13 באוקטובר 2009 Proposed Yemen–Djibouti causeway strategically important – expert, זאוויה, 7 באוגוסט 2012 EMBASSY OF YEMEN IN DJIBOUTI VILLE, DJIBOUTI EMBASSY OF DJIBOUTI IN SANA'A, YEMEN
פורד Thames 400E

פורד Thames 400E (באנגלית: Ford Thames 400E) היא מכונית מסחרית תוצרת Ford of Britain (שם רשמי: Ford Motor Company Limited), חברת בת של קונצרן הרכב פורד אשר יוצרה בין השנים 1957–1965 בבריטניה, אוסטרליה וניו זילנד. יוצרו 187,000 יחידות. מסחרית ("פורד Thames 400E", פורד Thames 402E). טנדר (Thames 400E). מיניבוס (Thames 400E). מנוע בנזין מנוע דיזל "פורד Thames 400E" - מסחרית "פורד Thames 400E", שנת 1964 - מסחרית "פורד Thames 400E" - מסחרית "פורד Thames 400E", שנת 1964 - מיניבוס "פורד Thames 400E", שנת 1960, טנדר "פורד Thames 400E" - מסחרית "פורד Thames 400E" - טנדר "פורד Thames 400E" - טנדר "פורד Thames 400E" - טנדר, מבט לתא הנהג "פורד Thames 400E" - טנדר פורד פורד Thames 300E פורד Thames 307E מדיה וקבצים בנושא פורד Thames 400E בוויקישיתוף פורד Thames 400E, סרטון באתר יוטיוב פורד Thames 400E, סרטון באתר יוטיוב Peter Lee, Ford Transit - Fifty Years, 2015, Chapter One שישים שנה לדגמי "פורד Thames 400E" lancasterinsurance.co.uk/news/2017/august/09/60-years-of-the-ford-thames-400e תצורות "פורד Thames 400E" - תמונות ccmv.aecsouthall.co.uk תצורות "פורד Thames 400E" - תמונות flickr.com/photos/tags/Ford דגמי "פורד Thames 400E", "פורד Thames 402E" fomcc.de/400e
נפאלגאנג'

נפאלגאנג' (בנפאלית: नेपालगञ्ज) היא בירת מחוז באנקה במערב פרובינציית לומביני במערב נפאל. העיר שוכנת במישור טראי וגובלת בהודו לצפונה של מדינת אוטר פרדש. על פי מפקד האוכלוסין האחרון משנת 2021 אוכלוסיית העיר מנתה 164,444 תושבים והיא העיר הרביעית בגודלה בפרובינציית לומביני (אחרי גהוראהי (אנ'), בוטוואל וטולסיפור), רוב תושבי העיר הם מוסלמים, אך קיימות מגוון קבוצות אתניות עם תרבויות שונות. בשנת 1816, לפי הסכם סוגאולי, הייתה נפת באנקה נתונה תחת שליטה בריטית. ב-1858, שטח זה הוחזר לנפאל בתמורה לשירותם של נפאלים בצבא בריטי בזמן המרד ההודי הגדול ב-1857. נמל תעופה מקומי עם טיסות מקטמנדו ויעדים אחרים בנפאל, משרת את העיר. נפאלגאנג' ממוקמת בסמוך לגבול עם הודו (כ-6 ק"מ מהעיר) ולכן מהווה שער כניסה למדינה לתיירים ולאוטובוסים שבאים מהודו. מדיה וקבצים בנושא נפאלגאנג' בוויקישיתוף אתר האינטרנט הרשמי של נפאלגאנג' נפאלגאנג', באתר אנציקלופדיה בריטניקה (באנגלית) Nepal: Municipal Division (Districts and Local Units) - Population Statistics, Charts and Map, citypopulation.de
יחסי בנגלדש–פנמה

יחסי בנגלדש–פנמה הם היחסים הדיפלומטיים הרשמיים שבין הרפובליקה העממית של בנגלדש לבין הרפובליקה של פנמה. שתי המדינות נהנות מיחסים לבביים והוציאו הצהרה משותפת שבה הן מקוות לשפר את היחסים ביניהן ולהגביר את שיתופי הפעולה. 2011 - מוחמד מג'רול קוואייס, שר החוץ של בנגלדש, ביקר בפנמה סיטי ונפגש עם גורמים כלכליים במדינה. בשנת 1977 בנגלדש תמכה במעבר ריבונותה של תעלת פנמה לפנמה מארצות הברית דרך אמנות טוריוס-קרטר. מאחר שפנמה נמצאת במיקום אסטרטגי, ועקב שינוע הסחורות האדיר בה מדי יום. בנגלדש רואה בפנמה כשותפה גדולה ואסטרטגית בתחום הקניות והמשלוחים הבינלאומיים. ב-2013 חתמו שתי המדינות על אמנה שנותנת לבנגלדש עדיפות והטבות בעת שינוע סחורות בתעלת פנמה ובאופן כללי, הטבות לבנגלדש במגזר המשלוחים בפנמה. ב-2011 משלחת עסקית בנגלדשית ביקרה בפנמה לצורכי עסקים. בנגלדש אינה מיוצגת בפנמה בשום דרג, הן בדרג השגרירות והן בדרג הקונסולרי. פנמה אינה מיוצגת בבנגלדש בשום דרג, הן בדרג השגרירות והן בדרג הקונסולרי. אחמד חאפז, Increasing cooperation with Panama stressed, ניוז טודיי, 5 בספטמבר 2013 Bangladesh looks to Latin America for trade, דיילי סטאר, 21 באוגוסט 2011 אחמד חאפז, Deal with Panama in Oct for creating seamen's job, ניוז טודיי, 6 בספטמבר 2013 President for exploring areas of cooperation in shipping with Panama, דיילי סאן, 4 בספטמבר 2013 BD-Panama deal on seamen's job in Oct, דה פיננשיאל אקספרס President for shipping cooperation with Panama, סוכנות הידיעות של בנגלדש, 2 בפברואר 2014
הארמייה ה-52 (ברית המועצות)

הארמייה ה-52 (ברוסית: армия ‏я‏-52) הייתה ארמייה של הצבא האדום שלחמה במלחמת העולם השנייה. היחידה הוקמה באוגוסט 1941. באוגוסט 1941 היא התמקמה בקו ההגנה דרומית לנובגורוד. בספטמבר 1941 החזית של הארמייה פוצל וחלקו הועבר לאחריות של הארמייה הרביעית. הארמייה ה-52 המשיכה בלחימה באזור ובדצמבר 1941 נכללה בכוחות של חזית וולחוב. במהלך שנת 1942 ותחילת 1943 הארמייה ה-52 עשתה מספר ניסיונות לשחרר את העיר נובגורוד אך ללא הצלחה. במאי 1943 היא הועברה לעתודה ולאחר זמן קצר הועברה לגזרת חזית וורונז'. כחלק של יחידות החזית היא התחילה במתקפה ובספטמבר 1943 הגעה עד לגדה המזרחית של נהר הדנייפר. הארמייה הצליחה לחצות את הנהר ולתפוס ראש גשר בגדה המערבית, ולקראת סוף השנה התקדמה לכיוון העיר צ'רקסי. בינואר-פברואר 1944 יחידות הארמייה ה-52 השתתפו בקרב קורסון-צ'רקאסי, ובמרץ אותה שנה היא התקדמה מערבה עד לעיר בלץ וחצתה את הנהר פרוט. באוגוסט 1944 השתתפה הארמייה במבצע יאשי-קישינב, שהביא למעבר של רומניה למחנה בעלות הברית, ולהשמדת הארמייה הגרמנית השישית בפעם השנייה. בסוף 1944 הועברה הארמייה ה-52 לשטח פולין וסופחה לחזית האוקראינית הראשונה. בראשית 1945 היא השתתפה במבצע ויסלה-אודר והתקדמה לכיוון ברסלאו, אולם לא הצליחה לכבוש את העיר, שעמדה במצור ממושך. באביב 1945 יחידות הארמייה ה-52 הועברו מערבה והשתתפו בקרב באוצן במסגרת הקרב על ברלין, ולאחר מכן בקרב פראג. הארמייה ה-52 פורקה במאי 1945. ניקולאי קליקוב (אוגוסט 1941 - ינואר 1942) וסבולוד יאקובלב (ינואר 1942 - יולי 1943) קונסטנטין קורוטייב (יולי 1943 - מאי 1945) מדיה וקבצים בנושא הארמייה ה-52 בוויקישיתוף הארמייה ה-52 באתר samsv (ברוסית)
מרסל ואנטילט

מרסל ואנטילט (בצרפתית: Marcel Céline Gerard Edgard Vanthilt; נולד ב-24 באוגוסט 1957) הוא זמר ומנחה טלוויזיה בלגי. ואנטילט נולד בעיר לומל שבפלנדריה, לאחר התיכון הוא סיים תואר במדעי המדינה באוניברסיטה החופשית של בריסל. ב-1981 נוסדה הלהקה "'Arbeid Adelt!" שם שימש כסולן וכמנגן בקלידים, בתחילת שנות השמונים החל לעבוד בתחנת הטלוויזיה ההולנדית "VPRO" ובה הגיש בין היתר את הסרט התיעודי העוסק במוזיקה "Big Fun in the Big Town" מ-1987 ועד 1990 התגורר בלונדון והגיש ב-MTV אירופה, תוכניתו המפורסמת ביותר היא "Cokes & Vanthilt" אותה הנחה במשותף עם המגיש הבריטי ריי קוקס, מ-1996 ועד 1998 עבר לגור בארצות הברית ואף הופיע בפרק של חברים. ב-2005 ביחד עם מאורין לוייס הוא הנחה את תחרות אירוויזיון הילדים שאירחה בלגיה, ב-2002 (לצד אנדריאה קרוננברגס) ו-2006 שימש כשופט ב-"Eurosong", קדם האירוויזיון הבלגי. מדיה וקבצים בנושא מרסל ואנטילט בוויקישיתוף מרסל ואנטילט, ברשת החברתית אינסטגרם מרסל ואנטילט, במסד הנתונים הקולנועיים IMDb (באנגלית) מרסל ואנטילט, במסד הנתונים הקולנועיים KinoPoisk (ברוסית) מרסל ואנטילט, באתר ספוטיפיי מרסל ואנטילט, באתר MusicBrainz (באנגלית) מרסל ואנטילט, באתר דיזר מרסל ואנטילט, באתר Yandex.Music (ברוסית) מרסל ואנטילט, באתר Discogs (באנגלית) [1]
פורד דה-לוקס

פורד דה-לוקס (באנגלית: De Luxe Ford) היא מכונית סלון מתוצרת יצרנית הרכב האמריקאית פורד אשר יוצרה בין השנים 1937–1940 במספר תצורות בארצות הברית. 2 דלתות - סדאן. 2 דלתות - קופה. 2 דלתות - קבריולה. 4 דלתות - קבריולה. 2 דלתות - טנדר. 2 דלתות - מסחרית. 2 דלתות - סטיישן 4 דלתות - סטיישן. 4 דלתות - "Phaeton body" (אנ'). 4 דלתות - אמבולנס. "פורד דה-לוקס", שנת 1939 - סלון, 4 דלתות "פורד דה-לוקס", שנת 1938 - סלון, 4 דלתות "פורד דה-לוקס", שנת 1936 - קופה "פורד דה-לוקס", שנת 1939 - קופה "פורד דה-לוקס" - סטיישן "פורד דה-לוקס", שנת 1939 - קבריולט "פורד דה-לוקס", שנת 1940 - קבריולט "פורד דה-לוקס", שנת 1940 - קבריולט "פורד דה-לוקס", סדאן, שנת 1939 - מבט לתא הנהג "פורד דה-לוקס", שנת 1936 - טנדר "פורד דה-לוקס" - טנדר פורד מדיה וקבצים בנושא פורד דה-לוקס בוויקישיתוף פורד דה-לוקס, סרטון באתר יוטיוב פורד דה-לוקס, סרטון באתר יוטיוב "פורד דה-לוקס" מנוע 3.6 ליטר - מפרט flickr.com/photos/mickhuett Henry A. Clark: Standard Catalog of American Cars 1805–1942. Krause Publications, Iola 1985, ISBN 0-87341-045-9. "פורד דה-לוקס", שנת 1939 auto.howstuffworks.com/1939-ford-deluxe Craig Cheetham (ed.). Ultimate American Cars. Amber Books Ltd. ISBN 0-7603-2570-7. "פורד דה-לוקס" - תצורות classiccars.com/listings/find/1939/ford/deluxe
עמק פנריר

עמק פנריר (באנגלית: Fenrir Valley) הוא עמק קטן בין קרחון הימדל וקרחון רון ברכס אסגארד שבאנטארקטיקה. גובהו של העמק 1,768 מטרים מעל פני הים. שמו של העמק ניתן לו בהתייעצות משותפת של וועדת השמות האנטארקטית של ניו זילנד בהתייעצות עם הוועדה המייעצת לשמות אנטארקטיים. בדומה לאתרים אחרים ברכס אסגארד, שם העמק מקורו במיתולוגיה הנורדית. פנריר היה זאב שנכבל על ידי טיר. • James D. Muirhead, Giulia Airoldi, James D.L. White, Julie V. Rowland, Cracking the lid: Sill-fed dikes are the likely feeders of flood basalt eruptions, Earth and Planetary Science Letters 406 (2014) 187–197, PP 189, 193 עמק פנריר באתר הסקר הגאולוגי של ארצות הברית עמק פנריר באתר הגאזט האנטארקטי SCAR של ממשלת אוסטרליה עמק פנריר באתר הגאזט האנטארקטי של ממשלת ניו זילנד תצלום לוויין של אזור עמק פנריר תחזית מזג אוויר עדכנית ארוכת טווח עבור עמק פנריר סטטיסטיקות מזג אוויר עבור עמק פנריר מידע גאוגרפי והיסטורי מידע גאוגרפי
יחסי בהוטן – סן מרינו

יחסי בהוטן–סן מרינו לא מתקיימים בין ממלכת בהוטן לבין הרפובליקה המרוממת של סן מרינו עקב סגירותה של בהוטן בפני העולם. אזרחים סן מרינזיים מעטים ואחדים בשנה מגיעים לבהוטן לביקורים וטיולים, וגם מהם נדרשת אשרה ותשאול ביטחוני מקיף ביותר. גם סן מרינו מצידה סוגרת את שעריה בפני אזרחים ותיירים בהוטנים, כשמעטים כאלו מגיעים, אם בכלל. כאמור, בין שתי המדינות אין יחסים דיפלומטיים, אך ישנו קשר בין הלאומים הסן מרינזים והבהוטנים, לפיכך יש צורך בנתינת שירותים קונסולריים. שירותים קונסולריים של שתי המדינות ניתן לקבל בשגרירות הקרובה ביותר של המדינה השנייה - השגרירות הסן מרינזית ביפן או אינדונזיה והשגרירות הבהוטנית בבלגיה. מדיה וקבצים בנושא יחסי בהוטן – סן מרינו בוויקישיתוף Visa, מועצת התיירות של בהוטן Border formalities, תיירות בסן מרינו
רפי סער

רפי סער (נולד ב-25 בספטמבר 1967) הוא פוליטיקאי ומנהל ישראלי המכהן כראש עיריית כפר סבא החל מ-2018. בין השנים 1994–2004 כיהן במספר תפקידים בעיריית כפר סבא. סער נולד בבית היולדות הישן בכפר סבא ב-1967 בשם "רפאל סעדון". הוא גדל בעיר ולמד בבית ספר התיכון "כצנלסון" שבה. בצבא שירת בחיל ההנדסה. סער עבד בהסתדרות, עד שב-1994 עבר לעבוד בעיריית כפר סבא, עת מונה לראש מינהלת אזורי התעשייה ופרויקט "מחיר למשתכן" בשכונת הדרים. לאחר מכן, מונה לעוזרו האישי של יצחק ולד כסמנכ"ל, ובהמשך ב-2002 מונה למנכ"ל העירייה. ולד החליט שלא להתמודד בבחירות של 2003 ועם בחירתו של יהודה בן חמו לתפקיד ראש העיר, סער סיים את תפקידו בעירייה בתחילת 2004. בשנת 2008 התמודד על תפקיד ראש מועצת כוכב יאיר-צור יגאל, אך הפסיד לראש המועצה המכהן באותה עת, יעקב ממן. סער שימש כחבר מועצה באופוזיציה. מ-2009 עד 2014 שימש כמנכ"ל עיריית הוד השרון. אחר כך, עבד במשרד התקשורת כראש מטה המנכ"ל ובהמשך, כיועץ ומנהל ברשות מקרקעי ישראל ובמשרד הפנים. באפריל 2024 נבחר סער לשמש כיו״ר אשכול רשויות השרון. מסגרת של שיתופי פעולה בין הרשויות המקומיות בשרון בתחומי הביטחון, הסביבה, הכלכלה, החברה והתשתיות. ב-12 ביולי 2018 הכריזה מפלגת העבודה על תמיכתה בסער לראשות עיריית כפר סבא. ב-30 באוקטובר 2018 התמודד מול מספר מועמדים וביניהם יוסי סדבון, וב-13 נובמבר 2018 הם עלו לסיבוב השני. סער זכה בכ-53.2 אחוזים מהקולות והוא מכהן מאז כראש עירית כפר סבא. בבחירות 2024 התמודד לכהונה נוספת וקיבל 46.89% מהקולות, בפער של 757 קולות מהדר לביא, ונבחר להמשיך ולכהן בראשות עיריית כפר סבא לחמש שנים נוספות. למועצת העיר, רשימתו קיבלה 3 מנדטים. סער הוא בעל תואר ראשון במדעי המדינה ובסוציולוגיה ותואר שני במנהל עסקים - שניהם מאוניברסיטת בר-אילן ובוגר המכון לשלטון מקומי סער נשוי למיטל ואב לשלושה. מדיה וקבצים בנושא רפי סער בוויקישיתוף רפי סער, ברשת החברתית פייסבוק רפי סער, ברשת החברתית אינסטגרם רפי סער, סרטונים בערוץ היוטיוב רפי סער שיקום רחוב ויצמן והסביבה, סרטון באתר יוטיוב אריה אברמזון, מהילדות בששת הימים ועד הלשכה ברחוב ויצמן: המרוץ לצמרת של רפי סער, צומת השרון, 22 בנובמבר 2018 סער של יום חדש: רפי סער הוא ראש העירייה החדש של כפר סבא. צפו בחגיגות, צומת השרון, 14 בנובמבר 2018 רפי סער יתמודד על ראשות כוכב יאיר, באתר nrg‏, 19 ביולי 2008 ממן יעקב, באתר News1 מחלקה ראשונה כתבי העיתון, רפי סער – ראש עיריית כפר סבא, נבחר לתפקיד יו״ר אשכול רשויות השרון, השרון פוסט, 16 באפריל 2024 אייל יצחקי, סער נבחר ליו"ר אשכול רשויות השרון: "ניצבים מול אתגרים משמעותיים", צומת השרון, 17 באפריל 2024 רענן בן צור, איתי בלומנטל, מתן צורי, גלעד מורג ואסף קמר, שנה לבחירות המקומיות - בצל שחיתויות ופלילים, באתר ynet, 27 בנובמבר 2017 הולכים לסיבוב שני. המנצחים הגדולים של הערב: רפי סער ומרצ, צומת השרון, 31 באוקטובר 2018 אתר האינטרנט של עיריית כפר סבא, באתר www.kfar-saba.muni.il בזכות 757 קולות: רפי סער זכה בקדנציה נוספת כראש עיריית כפר סבא | ישראל היום, באתר www.israelhayom.co.il, ‏2024-02-29 אייל יצחקי, רפי סער בתגובה ראשונה לאחר שזכה בבחירות: "גאה להמשיך את שליחות חיי", צומת השרון - כפר סבא, 29 בפברואר 2024
יחסי טאיוואן–לטביה

יחסי טאיוואן–לטביה הם היחסים הדיפלומטיים הרשמיים שבין הרפובליקה הסינית לבין רפובליקת לטביה. היחסים בין הרפובליקה הסינית לרפובליקת לטביה כוננו בשנת 1923 כאשר הכירה הרפובליקה הסינית (ששלטה אז בשטח כל סין) בלטביה דה יורה. לאחר כיבוש המדינות הבלטיות על ידי ברית המועצות בשנת 1940 הייתה הרפובליקה הסינית מבין המדינות היחידות בעולם שלא הכירו בריבונותה של ברית המועצות שם, כאשר היא מתייחסת ללטביה בתור מדינה עצמאית לחלוטין במשך כל שנותיה כרפובליקה קומוניסטית. לאחר פירוק ברית המועצות בשנת 1991 וחזרת עצמאותה של לטביה, כוננה לטביה יחסים עם הרפובליקה העממית של סין, מה שדרש ממנה לנתק כל קשר עם ידידתה הרפובליקה הסינית שבינתיים הפכה לטאיוואן. שתי המדינות שומרות על היחסים ביניהן בצורה לא פורמלית ומסחרית בעיקר. טאיוואן אינה מיוצגת בלטביה בדרג השגרירות והן בדרג הקונסולרי. היא מיוצגת בלטביה באמצעות משרד ייצוגי ללא דרג דיפלומטי הממוקם בבירה ריגה. לטביה אינה מיוצגת בטאיוואן בדרג השגרירות והן בדרג הקונסולרי. היא מיוצגת בטאיוואן באמצעות משרד ייצוגי ללא דרג דיפלומטי הממוקם בבירה טאיפיי. Despite Beijing's displeasure, Latvia plans to establish ties with Taiwan, יו פי איי, 17 בספטמבר 1992 REPRESENTATIVE OFFICE OF TAIWAN IN RIGA, LATVIA
אלי טמפוסי

אלכסנדרה טמפוסי (באנגלית: Alexandra Tamposi, נולדה ב-17 בנובמבר 1989) היא זמרת-יוצרת אמריקאית, אשר כתבה שירים עבור אמנים רבים כדוגמת ביונסה, קלי קלרקסון, כריסטינה אגילרה, ריטה אורה וכולי. טמפוסי אף הייתה לאחת מכותבי הלהיט "Havana", אשר הצליח לכבוש את פסגת מצעד הבילבורד הוט 100. אלי טמפוסי נולדה ב-17 בנובמבר 1989, בוסט פאלם ביץ', ארצות הברית. כמו כן, היא נכדתו של איש העסקים והיזם סמואל א. טמפוסי, בעל שורשים ארומנים (טמבוזי או טמפוסי). בשנת 2008, כתבה טמפוסי את שירה הראשון "Save The Hero", עבור ביונסה. השיר נכלל באלבומה השלישי של ביונסה, I Am... Sasha Fierce. לאחר מכן, כתבה את "Already There", עבור ג'ון וסט, את הלהיט "Stronger (What Doesn't Kill You)" עבור קלי קלרקסון, ואת "Around The World" ו-"Empty Words" עבור כריסטינה אגילרה. בהמשך, כתבה את "Glitter Ain't Gold" עבור גארי קלארק. בשנת 2013, כתבה את "Never Been Hurt" עבור דמי לובאטו, את "Overdose" עבור סיארה, ואת "Hey Love" עבור קוודרון. שנה לאחר מכן, כתבה שירים עבור ואן דיירקשן, סדריק ג'רוואה, ליאה מישל וכדומה. בשנת 2015 ו-2016, כתבה שירים עבור בי מילר, רוזי קריין, סיארה, ברוק קנדי ודי ג'יי סנייק. בשנת 2017, כתבה מספר להיטים כדוגמת "It Ain't Me" עבור קייגו וסלינה גומז, "Havana" עבור קמילה קביו, ו-"Lonely Together" ו-"Anywhere" עבור ריטה אורה ואביצ'י. לאחר שנה, כתבה את "For You" עבור ליאם פיין וריטה אורה, "Thru Your Phone" עבור קארדי בי, "Girls" עבור ריטה אורה ושירים נוספים. מדיה וקבצים בנושא אלי טמפוסי בוויקישיתוף אלי טמפוסי, ברשת החברתית אינסטגרם אלי טמפוסי, במסד הנתונים הקולנועיים IMDb (באנגלית) אלי טמפוסי, באתר AllMusic (באנגלית) אלי טמפוסי, באתר MusicBrainz (באנגלית) אלי טמפוסי, באתר Discogs (באנגלית) אלי טמפוסי, באתר Genius אלי טמפוסי, באתר SecondHandSongs אלי טמפוסי, באתר בילבורד (באנגלית) "10 Questions: Ali Tamposi". BMI.com (באנגלית). 2012-03-28. נבדק ב-2018-11-16. "Listen: Camila Cabello premieres new songs 'Havana' and 'OMG'". AXS (באנגלית אמריקאית). נבדק ב-2018-11-16. השיר "Havana" במצעד הבילבורד הוט 100 על האחים טמפוסי, חלוצים של התעופה האזרחית בארצות הברית Beyoncé – Save the Hero (באנגלית), נבדק ב-2018-11-16 John West (Ft. Big Sean) – Already There (באנגלית), נבדק ב-2018-11-16 Kelly Clarkson – Stronger (What Doesn't Kill You) (באנגלית), נבדק ב-2018-11-16 Christina Aguilera – Around the World (באנגלית), נבדק ב-2018-11-16 Christina Aguilera – Empty Words (באנגלית), נבדק ב-2018-11-16 Gary Clark Jr. – Glitter Ain't Gold (Jumpin' for Nothin') (באנגלית), נבדק ב-2018-11-16 Demi Lovato – Never Been Hurt (באנגלית), נבדק ב-2018-11-16 Ciara – Overdose (באנגלית), נבדק ב-2018-11-16 Quadron – Hey Love (באנגלית), נבדק ב-2018-11-16 Ali Tamposi, Genius (באנגלית) Kygo (Ft. Selena Gomez) – It Ain't Me (באנגלית), נבדק ב-2018-11-16 Camila Cabello (Ft. Young Thug) – Havana (באנגלית), נבדק ב-2018-11-16 Rita Ora – Anywhere (באנגלית), נבדק ב-2018-11-16 Avicii (Ft. Rita Ora) – Lonely Together (באנגלית), נבדק ב-2018-11-16 Liam Payne & Rita Ora – For You (באנגלית), נבדק ב-2018-11-16 Cardi B – Thru Your Phone (באנגלית), נבדק ב-2018-11-16 Rita Ora (Ft. Bebe Rexha, Cardi B & Charli XCX) – Girls (באנגלית), נבדק ב-2018-11-16 Rita Ora – Let You Love Me (באנגלית), נבדק ב-2018-11-16
म

म - מָה היא האות ה-36 והעיצור ה-25 (אחרי भ) באלפבית הדוונאגרי. המקבילה העברית הקרובה ביותר היא האות העברית מ'. האות הבאה אחריה היא האות य. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
יחסי טאיוואן–צ'כיה

יחסי טאיוואן–צ'כיה הם היחסים הדיפלומטיים הרשמיים שבין הרפובליקה הסינית לבין הרפובליקה הצ'כית. הרפובליקה הסינית וצ'כיה לא מקיימות כיום יחסים דיפלומטיים רשמיים, עם זאת, הן ניהלו בגלגוליהן הקודמים אינטראקציה אחת עם השנייה. משנת 1931 עד שנת 1949 ניהלו הרפובליקה הסינית והרפובליקה הצ'כוסלובקית הראשונה יחסים דיפלומטיים מלאים ותקינים. בשתי המדינות הפך המשטר לקומוניסטי בתאריכים קרובים. לאחר ההפיכה בסין ניתקה צ'כוסלובקיה את יחסיה עם הרפובליקה הסינית היושבת בטאיוואן והחלה לנהל יחסים לא רשמיים עם הרפובליקה העממית של סין. בשנת 1979 החלו הרפובליקה העממית של סין וצ'כוסלובקיה לקיים יחסים דיפלומטיים רשמיים ומלאים כאשר צ'כוסלובקיה הסכימה להכיר במדיניות סין האחת, היחסים בין טאיוואן לצ'כוסלובקיה נותקו כליל ולא התקיימו אף מגעים בין המדינות. כיום בין טאיוואן לצ'כיה ישנם יחסים כלכליים לא רשמיים ושתי המדינות מחזיקות נציגויות בשנייה. טאיוואן אינה מיוצגת בצ'כיה בדרג השגרירות והן בדרג הקונסולרי. היא מיוצגת בצ'כיה באמצעות משרד ייצוגי ללא דרג דיפלומטי הממוקם בבירה פראג. צ'כיה אינה מיוצגת בטאיוואן בדרג השגרירות והן בדרג הקונסולרי. היא מיוצגת בטאיוואן באמצעות משרד ייצוגי ללא דרג דיפלומטי הממוקם בבירה טאיפיי. מדיה וקבצים בנושא יחסי טאיוואן–צ'כיה בוויקישיתוף Czech Economic and Cultural Office Taipei Economic and Cultural Office in the Czech Republic REPRESENTATIVE OFFICE OF TAIWAN IN PRAGUE, CZECH REPUBLIC REPRESENTATIVE OFFICE OF THE CZECH REPUBLIC IN TAIPEI, TAIWAN
יחסי טאיוואן – סאו טומה ופרינסיפה

יחסי טאיוואן–סאו טומה ופרינסיפה הם היחסים הדיפלומטיים הרשמיים בין הרפובליקה הסינית לבין הרפובליקה הדמוקרטית של סאו טומה ופרינסיפה. היחסים בין שתי המדינות כוננו בשנת 1997 ונותקו בשנת 2016. היחסים הדיפלומטיים בין הרפובליקה הדמוקרטית של סאו טומה ופרינסיפה לבין הרפובליקה העממית של סין כוננו ב-12 ביולי 1975, יום קבלת עצמאותה. ב-6 במאי 1997 הודיעה סאו טומה ופרינסיפה כי היא רואה בטאיוואן כממשלה הסינית הלגיטימית. ב-11 ביולי באותה השנה הודיעה הרפובליקה העממית של סין כי היא משעה את היחסים עם סאו טומה ופרינסיפה עד להודעה חדשה וביטלה את כל ההסכמים שנחתמו בין שתי המדינות עד אותה העת. בנובמבר 2013 התחממו היחסים בין הרפובליקה העממית של סין לסאו טומה ופרינסיפה ונפתח משרד ייצוגי-כלכלי סיני בסאו טומה ופרינסיפה עד שב-20 בדצמבר 2016 ניתקה סאו טומה ופרינסיפה את יחסיה עם הרפובליקה הסינית (טאיוואן). שישה ימים לאחר מכן, ב-26 בדצמבר 2016 חתמו שר החוץ הסיני וואנג יי ושר החוץ של סאו טומה ופרינסיפה אורבינו בוטלו על הסכם חידוש היחסים הדיפלומטיים הרשמיים שבין המדינות. כך נותקו כליל היחסים בין הרפובליקה הסינית לסאו טומה ופרינסיפה. בעבר החזיקה סאו טומה ופרינסיפה שגרירות ברפובליקה הסינית והרפובליקה הסינית החזיקה גם היא שגרירות בסאו טומה ופרינסיפה, לאור ניתוק היחסים הדיפלומטיים הרשמיים שהיו בין שתי המדינות נסגרו שתי הנציגויות. 聖多美普林西比：台灣曾經的第22個邦交國,BBC ,21 בדצמבר 2016